Diari Oficial de la Generalitat Valenciana


Sumari del DOGV 3796, del 19-07-2000 (2000/5915)

RESOLUCIÓ de 5 de juliol de 2000, conjunta del sotssecretari de Política Pressupostària i Tresor i del sotssecretari d'Ocupació de la Conselleria d'Economia, Hisenda i Ocupació, per la qual es deleguen les funcions que a aquests els corresponen en matèria de personal.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3796

Data del DOGV
:   19-07-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/5915


Data del document
:   05-07-2000

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * Conselleria Economia, Hisenda i Ocupació
    * administració regional
    * delegació de poders
    * competència administrativa
    * administració del personal

RESOLUCIÓ de 5 de juliol de 2000, conjunta del sotssecretari de Política Pressupostària i Tresor i del sotssecretari d'Ocupació de la Conselleria d'Economia, Hisenda i Ocupació, per la qual es deleguen les funcions que a aquests els corresponen en matèria de personal. [2000/X5915]
  
Recentment el Govern Valencià ha aprovat el Reglament Orgànic i Funcional de la Conselleria d'Economia, Hisenda i Ocupació en el qual s'efectua una nova organització dels centres directius, com a conseqüència de l'adscripció de competències en matèria d'ocupació.
  
En aquest reglament es recull l'existència de dos sotssecretaries sectorials, la de Política Pressupostària i Tresor, i la d'Ocupació.
  
La Llei de Govern Valencià, en l'article 74, estableix entre les funcions del sotssecretari, la d'exercir la direcció de tot el personal de la conselleria.
  
Raons d'eficàcia administrativa aconsellen que aquestes funcions pròpies dels sotssecretaris siguen delegades en altres òrgans que puguen exercir aquestes atribucions.
  
Per tot això, el sotssecretari de Política Pressupostària i el d'Ocupació de la Conselleria d'Economia, Hisenda i Ocupació, conjuntament, i d'acord amb el que preceptuen els articles 68 i 74 de la Llei 5/1983, de 30 de desembre, de Govern Valencià, resolen:
  
Primer
  
Delegar en la Secretaria General de la Conselleria d'Economia, Hisenda i Ocupació totes les competències que en matèria de personal i inspecció de serveis els concedeix la normativa vigent, sense perjudici del que disposen els punts següents de la present resolució.
  
Segon
  
Delegar en l'Àrea de Coordinació Administrativa les facultats atribuïdes per la normativa vigent en matèria d'horaris de treball, permisos, llicències i vacances, corresponents al personal destinat en els serveis centrals de l'àmbit competencial d'ocupació.
  
Tercer
  
Delegar en les direccions territorials les facultats atribuïdes per la normativa vigent en matèria d'horaris de treball, permisos, llicències i vacances, corresponents al personal destinat en les respectives direccions territorials.
  
Quart
  
Delegar en l'Àrea de Coordinació Administrativa la subscripció dels comunicats d'inclusió de variacions en nòmina ?del personal de la Conselleria adscrit a l'àmbit competencial en matèria d'ocupació- a què es refereix l'article 4 de l'Ordre de 30 de maig de 1990, sobre confecció, fiscalització, comptabilització i pagament de nòmines del personal de la Generalitat Valenciana.
  
Cinqué
  
La delegació de facultats a què es refereix la present resolució s'entén sense perjudici que, en qualsevol moment, els òrgans delegants puguen demanar el coneixement i la resolució de qualsevol assumpte o expedient dels compresos en aquesta.
  
Sisé
  
Sempre que es faça ús de la delegació de funcions contingudes en aquesta resolució s'haurà de fer constar aquest aspecte, segons estableix l'article 68 de la Llei de Govern Valencià, i 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Seté
  
Queden derogades totes les disposicions d'inferior o igual rang que s'oposen al que preveu aquesta resolució, i en particular queden derogades les següents:
  
Resolució de 2 d'agost de 1999, del sotssecretari de Política Pressupostària i Tresor, de la Conselleria d'Economia i Hisenda, per la qual es deleguen en la Secretaria General les funcions que li corresponen en matèria de personal i inspecció de serveis (DOGV núm. 3.553, de 4.8.1999).
  
Resolució de 3 d'agost de 1999, del secretari general de la Conselleria d'Ocupació, sobre delegació d'atribucions en matèria de personal (DOGV núm. 3.598, de 6.10.1999).
  
Resolució de 30 de maig de 2000, del sotssecretari de Política Pressupostària i Tresor de la Conselleria d'Economia, Hisenda i Ocupació, sobre delegació d'atribucions en matèria de personal (DOGV núm. 3.764, de 5.6.2000).
  
Vuité
  
La present resolució entrarà en vigor el dia de la publicació en el Diari Oficial de la Generalitat Valenciana.
  
València, 5 de juliol de 2000